વડોદરા ભાજપના નેતા પ્રફુલગીરી ગોસ્વામી ચૂંટણી ટાણે ચાર નવેમ્બરે ભાજપ છોડીને કોંગ્રેસમાં જોડાઇ ગયા હતા. માત્ર ચોવીસ કલાક પહેલાં જ કોંગ્રેસમાં જોડાયેલા પ્રફુલગીરીને કોંગ્રેસે વોર્ડ નં. ૧૨ની ટિકિટ પણ આપી દીધી હતી. જોકે પ્રફુલગીરીએ ફોર્મ પરત ખેંચવાના છેલ્લા દિવસે તેનું પોત પ્રકાશ્યુ હતું અને છેલ્લા દિવસે પ્રફુલગીરી ગોસ્વામીએ પોતાની ઉમેદવારી પાછી ખેંચી લીધી હતી અને પાછા ભાજપમાં જોડાઇ ગયા હતા. જેથી ભાજપના ભરત ડાંગર બિનહરીફ વિજેતા જાહેર થઇ ગયા.